《过八叠山》
宋代·陈造

我从外朝来，嶮峭相连接。
巉绝不可上，孰与西八叠。
车匪毛羽去，我岂猿猱捷。
一步九顿仆，陟起正岌页。
飞萝攀恐断，狠石高更蹑。
时方积雨后，没骭泥涉涉。
客居惯泽国，未到意先慑。
呀如敌场赴，隶卒不敢怯。
及此问次舍，犹觉口嚅嗫。
剪烛未渠寝，尚恐梦惊魇。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻名艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛名当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。